Transformerlər (film)
Transformerlər (ing. Transformers) — ABŞ elmi fantastika filmi. 2007-ci il istehsalı olan bu film Hasbronun eyniadlı oyuncaq xəttinə əsaslanır. Filmdə Avtobotlar və Deseptikonlar arasındakı mübarizədən və buna qarışan Sem adlı yeniyetmədən bəhs olunur. Baş rolları Şaya LaBaf, Tayriz Qibson, Coş Duamel, Meqan Foks, Con Voyt və Odett Ennabl canlandırır. Piter Kallen və Hüqo Vevinq isə Optimus Praym və Meqatron kimi obrazları səsləndirir. 2009-cu il istehsalı "Transformerlər: Düşmüşün intiqamı" filmin davamıdır. Filmin premyerası 10 iyunda Seulda, 3 iyulda Birləşmiş Ştatlarda baş tutmuşdur. 2007-ci ildə Vizual Effektlər Cəmiyyətindən 4 mükafata layiq görülmüş və "80-ci Akademiya Mükafatları"ndan bir sıra nominasiyalar əldə etmişdir.